Λάρνακα, 03/06/2025

**Η Lidl Κύπρου διακρίθηκε ως «Λιανεμπορική Επιχείρηση της Χρονιάς» για δεύτερη συνεχή χρονιά**

**Η εταιρεία ξεχώρισε και στα φετινά Cyprus Retail & Sales Awards αποσπώντας συνολικά 22 βραβεία, τα οποία την ανάδειξαν για ακόμα μία χρονιά στην κορυφή του λιανεμπορίου.**

Η **Lidl Κύπρου** ανακηρύχθηκε **για δεύτερη συνεχή χρονιά ως Λιανεμπορική Επιχείρηση της Χρονιάς** στα Cyprus Retail and Sales Awards 2024 της Boussias Cyprus, τα οποία αναδεικνύουν επιχειρήσεις, πρακτικές και επιτεύγματα που ανοίγουν δρόμους στην εμπορική δραστηριότητα στην Κύπρο. Η διάκριση αυτή έρχεται σε μία ιδιαίτερα σημαντική χρονιά, καθώς η Lidl Κύπρου γιορτάζει φέτος τα **15 χρόνια δυναμικής παρουσίας στην κυπριακή αγορά**.

Κατά τη διάρκεια αυτών των 15 χρόνων, η Lidl Κύπρου έχει καταφέρει να **εδραιωθεί ως ηγέτης στον τομέα του λιανεμπορίου**, προσφέροντας υψηλής ποιότητας προϊόντα και υπηρεσίες στους καταναλωτές της. Η επιτυχία αυτή πέρα από την τιμητική διάκριση του «Λιανεμπορική Επιχείρηση της Χρονιάς» αποδεικνύεται και από τα **22 βραβεία** που απέσπασε η εταιρεία στα Cyprus Retail and Sales Awards 2024, μεταξύ των οποίων:

* **2 Gold βραβεία** για τις Ηλεκτρονικές Ετικέτες (ESL-Electronic Shelf Labels) στις κατηγορίες «Μετασχηματισμός & Καινοτομία» και «Διαχείριση Ενέργειας / Μείωση Κατανάλωσης».
* **1 Gold βραβείο** για το πρόγραμμα συμβουλευτικής «Δίπλα σου κάθε στιγμή» στην κατηγορία «Εργοδότης Προτίμησης».
* **1 Gold βραβείο** για το Αυτοματοποιημένο Σύστημα Παραγγελίας AutoDispo στην κατηγορία «Εφοδιαστική αλυσίδα».
* **1 Gold βραβείο** για το “Training Academy” στην κατηγορία «Εκπαίδευση & Ανάπτυξη Διοίκησης/Στελεχών Πωλήσεων».
* **1 Gold βραβείο** για τη διαχείριση ενέργειας (Μακροπρόθεσμη επένδυση Πράσινες Επενδύσεις) στην κατηγορία «Δομημένο Περιβάλλον / «Πράσινα» Κτίρια».
* **1 Gold βραβείο** για το πρόγραμμα παρακολούθησης κλιματισμού και θερμοκρασιών στην αλυσίδα ψύξης στην κατηγορία «Εφοδιαστική Αλυσίδα».
* **1 Gold βραβείο** για τις δράσεις εταιρικής κοινωνικής ευθύνης στον δρόμο για ένα καλύτερο αύριο στην κατηγορία «Δυναμικές δράσεις εταιρικής κοινωνικής ευθύνης».
* **1 Gold βραβείο** για το πρόγραμμα “Purchase to pay (P2P)” στην κατηγορία «Καινοτομία στη Διοίκηση (ανάπτυξη των πληροφοριακών & ψηφιακών συστημάτων)».
* **1 Gold βραβείο** για την ανάλυση της καταναλωτικής συμπεριφοράς, ως το κλειδί στην επιτυχία ενός προγράμματος πιστότητας πελατών στην κατηγορία “CRM & Shopper Analysis”.
* **1 Gold βραβείο** για το “Lidl Plus”, την καινοτόμα ηλεκτρονική εφαρμογή πιστότητας πελατών στην κατηγορία «Δημιουργία & Αξιοποίηση Κινητών Εφαρμογών».
* **1 Silver βραβείο** για το πρόγραμμα «Μαγειρεύουμε Μαζί - ΓιΝΩΜΑστε Ένα» στην κατηγορία «Εργοδότης Προτίμησης».
* **1 Silver βραβείο** για το πρόγραμμα “Purchase to pay (P2P)” στην κατηγορία «Εφοδιαστική αλυσίδα».
* **1 Silver βραβείο** για τις «Θεματικές Εβδομάδες» στην κατηγορία «Αγοραστική Εμπειρία».
* **1 Silver βραβείο** για το ολοκληρωμένο πρόγραμμα ανάπτυξης & εκπαίδευσης διοικητικών στελεχών (Νέα Δομή Αποθήκης) στην κατηγορία «Εκπαίδευση & Ανάπτυξη Διοίκησης/Στελεχών Πωλήσεων».
* **1 Silver βραβείο** για τις ενέργειες για το περιβάλλον και τη βιώσιμη ανάπτυξη στην κατηγορία «Διαχείριση Ενέργειας / Μείωση κατανάλωσης».
* **1 Silver βραβείο** για την διαφημιστική καμπάνια “Best Buy Awards 2024” στην κατηγορία «Διαφημιστική Εκστρατεία με χρήση πολλαπλών ΜΜΕ/καναλιών επικοινωνίας».
* **1 Silver βραβείο** για το πρόγραμμα “LEON” της αποθήκης στην κατηγορία «Καινοτομία στη Διοίκηση (ανάπτυξη των πληροφοριακών & ψηφιακών συστημάτων».
* **1 Bronze βραβείο** για τη συμμετοχή του “#teamLidl στο Cyprus Pride 2024” στην κατηγορία «Εργοδότης Προτίμησης».
* **1 Bronze βραβείο** για την «Next Level ταμειακή διαδικασία» στην κατηγορία «Αγοραστική Εμπειρία».
* **1 Bronze βραβείο** για την ενέργεια «Ψαλίδι στον πληθωρισμό» στην κατηγορία «Αύξηση Πωλήσεων».
* **1 Bronze βραβείο** για το digital activation “Best Buy Awards 2024” στην κατηγορία «Digital Εκστρατεία».

O **Martin Brandenburger, CEO & Προέδρος Διοίκησης της Lidl Κύπρου**, αναφέρει: *«Η φετινή διάκριση ως Λιανεμπορική Επιχείρηση της Χρονιάς, για δεύτερη συνεχή χρονιά μαζί με όλες τις 22 σημαντικές διακρίσεις, αποτελούν μια σπουδαία αναγνώριση της συλλογικής προσπάθειας και της αφοσίωσης της ομάδας μας. Ειδικά φέτος, μία χρονιά ορόσημο λόγω του εορτασμού των 15 χρόνων λειτουργίας της εταιρείας μας στην Κύπρο, η τιμή αυτή αποκτά ακόμη μεγαλύτερη σημασία. Η Lidl Κύπρου είναι «στα καλύτερά της» και αυτή η τόσο τιμητική διάκριση το επισφραγίζει και ταυτόχρονα αποτυπώνει με ακρίβεια τη φιλοσοφία μας: να προσφέρουμε το καλύτερο δυνατό στους πελάτες, στους ανθρώπους μας και στην κοινωνία. Θα συνεχίσουμε να επενδύουμε στην καινοτομία, στη βιωσιμότητα και στην ανάπτυξη των ανθρώπων μας, με στόχο να διαμορφώνουμε το μέλλον του λιανεμπορίου, σήμερα.»*

Για τη Lidl Κύπρου, οι φετινές βραβεύσεις αποτελούν μια σημαντική **επιβράβευση της συνεχούς και αδιάλειπτης δέσμευσής της για ποιότητα, καινοτομία και υπευθυνότητα**. Αντικατοπτρίζουν τη στρατηγική της εταιρείας να επενδύει διαρκώς σε **σύγχρονες τεχνολογίες**, **βιώσιμες πρακτικές** και στην **ενδυνάμωση των ανθρώπων της**, με στόχο τη δημιουργία μιας μοναδικής αγοραστικής εμπειρίας για κάθε πελάτη. Με μία **δεκαπενταετή δυναμική παρουσία στην Κύπρο**, η Lidl Κύπρου επιβεβαιώνει σταθερά τον ρόλο της ως πρωτοπόρος στον τομέα του λιανεμπορίου. Με επενδύσεις που ξεπερνούν τα 230 εκατομμύρια ευρώ, με 21 καταστήματα σε όλη την Κύπρο και περισσότερους από 700 εργαζομένους, η εταιρεία συνεχίζει να εξελίσσεται και να δημιουργεί θετικό πρόσημο σε οικονομία, κοινωνία και περιβάλλον.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)